30 000 wapens vernietigArgieffoto Die polisie gaan Woensdag meer as 30 000 vuurwapens in Vereeniging, Gauteng, vernietig. Dié wapens is óf deur die polisie in beslag geneem óf aan die polisie oorhandig. Genl. Khehla John Sitole, nasionale polisiekommissaris, het in ŉ verklaring gesê die polisie het intussen weer op ’n groot aantal vuurwapens beslag gelê sedert die polisie vuurwapens van dié aard in Oktober verlede jaar vernietig het. Die polisie se stoorplek is in dié stadium beperk. “Die polisie sal voortgaan om die verspreiding van onwettige vuurwapens en ammunisie te bekamp aangesien dit die veiligheid van landsburgers bedreig,” lui die verklaring.